***Η Νύχτα με τις Μάσκες: Η Κατάρα του Μάικλ Μάγιερς*** (πρωτότυπος τίτλος: ***Halloween: The Curse of Michael Myers***) είναι μια αμερικανική ταινία τρόμου και συγκεκριμένα του είδους σλάσερ, του 1995 σε σκηνοθεσία του Τζο Σαπέλ και σενάριο του Ντάνιελ Φάραντς. Στην ταινία πρωταγωνιστεί ο Ντόναλντ Πλέζανς σε μια από τις τελευταίες του κινηματογραφικές εμφανίσεις, ο Πολ Στίβεν Ραντ, και η Μάριαν Χάγκαν. Είναι η έκτη ταινία στη σειρά ταινιών *Η Νύχτα με τις Μάσκες* και ο επίλογος του κεφαλαίου της «Τριλογίας Θορν» που παρουσιάστηκε στο *Η Νύχτα με τις Μάσκες 4: Η Επιστροφή του Μάικλ Μάγιερς* και *Η Νύχτα με τις Μάσκες 5: Η Εκδίκηση του Μάικλ Μάγιερς*. Η ταινία εξελίσσεται έξι χρόνια μετά τα γεγονότα του *Η Νύχτα με τις Μάσκες 5*, η πλοκή ακολουθεί τον Μάικλ Μάγιερς καθώς παρακολουθεί την οικογένεια Στρόουντ, και τα ξαδέρφια της Λόρι Στρόουντ, με σκοπό να σκοτώσει τους τελευταίους εν ζωή συγγενείς του, ενώ ο Δρ. Σαμ Λούμις τον αναζητεί για ακόμη μια φορά. Η ταινία επίσης αποκαλύπτει την πηγή της αφθαρσίας του Μάικλ και το κίνητρο που σκοτώνει.

Γυρισμένη στη Σολτ Λέικ Σίτι τον χειμώνα του 1994–95, η ταινία πέρασε από μια σειρά επαναληπτικών γυρισμάτων αφού δεν εντυπωσίασε τα κοινά στα οποία προβλήθηκε. Τη ταινία διένειμε η Dimension Films, που προχώρησε στη διανομή όλων των ταινιών που ακολούθησαν μέχρι το *Η Νύχτα με τις Μάσκες* του 2018. Η *Κατάρα του Μάικλ Μάγιερς* κυκλοφόρησε στις 29 Σεπτεμβρίου 1995, αποδίδοντας $15.1 εκατομμύρια στο box office των ΗΠΑ με προϋπολογισμό $5 εκατομμυρίων, και δέχθηκε πολύ αρνητικά σχόλια από τους κριτικούς κινηματογράφου. Ο πρωταγωνιστής Ντόναλντ Πλέζανς απεβίωσε στις 2 Φεβρουαρίου 1995, σχεδόν οκτώ μήνες μετά την κυκλοφορία της ταινίας. Η ταινία αφιερώθηκε στη μνήμη του.

Μια ανολοκλήρωτη έκδοση της *Κατάρας του Μάικλ Μάγιερς* που περιείχε ένα 45λεπτό με διαφορετικό υλικό και τελείωμα, ανακαλύφθηκε από θαυμαστές της σειράς ταινιών. Αυτό το βίντεο, που πήρε την ονομασία «Έκδοση του Παραγωγού», απέκτησε ένα αφοσιωμένο κοινό, με κόπιες της έκδοσης να πωλούνται στο eBay και διαδικτυακά αιτήματα να στοχεύουν στην επίσημη κυκλοφορία της. Το 2014, η «Έκδοση του Παραγωγού» κυκλοφόρησε επίσημα σε Blu-ray. Την *Κατάρα του Μάικλ Μάγιερς* ακολούθησε η *Νύχτα με τις Μάσκες H20: 20 Χρόνια Μετά* το 1998, που δεν έλαβε υπόψιν το σενάριο της «Τριλογίας Θορν» και τις τρεις προηγούμενες ταινίες και ήταν ένα άμεσο σίκουελ του *Η Νύχτα με τις Μάσκες II* (1981).

Πλοκή
-----

Στις 31 Οκτωβρίου 1989, ο Μάικλ Μάγιερς και η ανιψιά του, Τζέιμι Λόιντ, πέφτουν θύματα απαγωγής ενώ βρίσκονταν στο Αστυνομικό Τμήμα του Χάντονφιλντ από τον Άνδρα με τα Μαύρα και δυο από τους μπράβους του. Έξι χρόνια αργότερα, στις 20 Οκτωβρίου 1995, η Τζέιμι γεννά ένα παιδί, και αποκαλύπτεται πως ο Άνδρας με τα Μαύρα είναι ο αρχηγός μιας σέκτας παρόμοιας με Δρυΐδες, ο οποίος παίρνει μακριά το μωρό. Αργότερα, μια μαία βοηθά την Τζέιμι να αποδράσει με το μωρό της, όμως η πρώτη σκοτώνεται από τον Μάικλ. Η Τζέιμι και το μωρό διαφεύγουν με ένα κλεμμένο φορτηγό, με τον Μάικλ να τους κυνηγά. Εντωμεταξύ, ο Δρ. Σαμ Λούμις έχει αποσυρθεί και μετακόμισε σε ένα ξυλόσπιτο στα περίχωρα του Χάντονφιλντ, όπου ζει ως ερημίτης. Ο Λούμις δέχεται μια επίσκεψη από το φίλο του Δρ. Τέρενς Γουίν, τον επικεφαλής του Φρενοκομείο Σμιθ Γκρόουβ, όπου ο Μάικλ ήταν έγκλειστος ως παιδί· Ο Γουίν του προτείνει να επιστρέψει στο Σμιθ Γκρόουβ. Οι δυο τους ακούν άθελα τους τις ικεσίες της Τζέιμι για βοήθεια σε τοπικό ραδιοφωνικό σταθμό, όπου καλεί το Λούμις να τη βοηθήσει, μόνο για να την αγνοήσει ο ραδιοφωνικός παραγωγός Μπάρι Σιμς. Ο Μάικλ προλαβαίνει την Τζέιμι, και εκείνη ρίχνει το φορτηγό σε ένα παλιό αχυρώνα. Αφού τη σκοτώνει, βλέπει πως το μωρό δεν ήταν στο φορτηγό.

Στο Χάντονφιλντ ο Τόμι Ντόιλ, τον οποίο πρόσεχε η αδερφή του Μάικλ, Λόρι Στρόουντ, το 1978, ζει σε ένα οικοτροφείο που διοικεί η κυρία Μπλάκενσιπ. Ο Τόμι είναι ένας απομονωμένος άνθρωπος που έχει εμμονή με το να βρει την αλήθεια σχετικά με το κίνητρο του Μάικλ να σκοτώνει. Η δυσλειτουργική οικογένεια που ζει στο σπίτι των Μάγιερς είναι συγγενείς της οικογένειας Στρόουντ: η Κάρα Στρόουντ, ο εξάχρονος γιος της, Ντάνι, ο έφηβος αδερφός της, Τιμ, η στοργική μητέρα της, Ντέμπρα, και ο βίαιος πατέρας, Τζον. Ο Τόμι βρίσκει το μωρό της Τζέιμι στον σταθμό λεωφορείου, τον θέτει υπό τη φροντίδα του και του δίνει το όνομα Στίβεν. Ο Τόμι συναντά τον Λούμις και τον ενημερώνει σχετικά με την απόφαση της οικογένειας Στρόουντ να ζήσει στο σπίτι των Μάγιερς. Εντωμεταξύ, ο Μάικλ επιστρέφει στο Χάντονφιλντ, όπου παρακολουθεί τη Κάρα, προτού σκοτώσει την Ντέμπρα.

Αργότερα, ο Τόμι, η Κάρα, και ο Ντάνι πηγαίνουν στο οικοτροφείο, όπου ο Τόμι αποκαλύπτει την πεποίθηση του ότι ο Μάικλ έχει προσβληθεί από το *Θορν*, μια αρχαία κατάρα των Δρυϊδών. Πολύ παλιά, ένα παιδί από κάθε φυλή, επιλεγόταν για να φέρει την κατάρα του Θορν, και έπρεπε να θυσιάσει το κοντινότερο συγγενή εξ αίματος τη νύχτα του Σόουιν ή του Χαλοουίν. Ο Τόμι πιστεύει πως ο Στίβεν θα είναι η τελευταία θυσία του Μάικλ. Αργότερα εκείνη τη νύχτα, ενώ ο Τόμι βγαίνει για να ψάξει τον Λούμις, η κυρία Μπλάκενσιπ αποκαλύπτει στην Κάρα ότι πρόσεχε τον Μάικλ τη νύχτα που σκότωσε την αδερφή του, και ότι ο Ντάνι ακούει μια φωνή που το λέει να σκοτώσει όπως και ο Μάικλ, υποδεικνύοντας ότι ο Ντάνι επίσης έχει τη δύναμη του Θορν. Εντωμεταξύ, ο Μάικλ σκοτώνει τον Τζον, τον Τιμ, την κοπέλα του Τιμ, Μπεθ, και τον Μπάρι Σιμς. Ο Ντάνι και η Κάρα καταφέρνουν να μεταφερθούν στο οικοτροφείο όπου ο Τόμι και ο Λούμις περιμένουν.

Η σέκτα φτάνει στο οικοτροφείο, όπου αποκαλύπτεται πως η κυρία Μπλάκενσιπ είναι μέλος της σέκτας και ότι ο Άνδρας με τα Μαύρα είναι ο Δρ. Γουίν. Η σέκτα ναρκώνει τον Λούμις και τον Τόμι, ενώ παίρνει τους Ντάνι, Κάρα και Στίβεν στο Σμιθ Γκρόουβ. Η Κάρα κλειδώνεται σε ένα θάλαμο υψίστης ασφαλείας και τα αγόρια κρατούνται σε ένα χειρουργείο. Ο Λούμις αντιμετωπίζει τον Γουίν, ο οποίος αποκαλύπτει ότι το προσωπικό του Σμιθ Γκρόουβ συνεργαζόταν με τη σέκτα του Θορν για να μελετήσουν τη δύναμη του Θορν και να μάθουν πως μπορούν να την ελέγξουν. Αφήνεται να εννοηθεί ότι ο Στίβεν είναι το επιτυχημένο αποτέλεσμα πειραμάτων για να κλωνοποιηθεί το καθαρά διαβολικό στοιχείο του Μάικλ, και η σέκτα σκοπεύει να χρησιμοποιήσει τον Ντάνι και την Κάρα για να δημιουργήσουν ακόμη ένα. Ο Γουίν θέλει ο Λούμις να ενταχθεί στη συνωμοσία, αφού ήταν ο πρώτος που είδε τη διαβολικότητα του Μάικλ. Ο Λούμις αρνείται και δέχεται ένα χτύπημα από μέλος της σέκτας το οποίο τον αναισθητοποιεί.

Ο Τόμι απελευθερώνει την Κάρα καθώς ο Μάικλ τους κυνηγά μέσα στο φρενοκομείο. Οι δυο τους βρίσκουν τον Γουίν και την ομάδα του, οι οποίοι είναι έτοιμοι να εκτελέσουν μια ιατρική επέμβαση στους Ντάνι και Στίβεν. Ο Μάικλ ξαφνικά εμφανίζεται και στρέφεται εναντίον του Γουίν και των γιατρών, σκοτώνοντας τους όλους. Ο Τόμι και η Κάρα διασώζουν τα παιδιά και ο Μάικλ τους κυνηγά σε ένα εργαστήριο, όπου η Κάρα βλέπει τα έμβρυα από τα αποτυχημένα πειράματα του Γουίν. Ο Τόμι καρφώνει με διαβρωτικές ουσίες το Μάικλ και τον βγάζει εκτός μάχης με ένα σωλήνα. Οι Τόμι, Κάρα, και τα παιδιά διαφεύγουν από το Σμιθ Γκρόουβ ενώ ο Λούμις μένει πίσω για να αντιμετωπίσει τα προβλήματα που προκλήθηκαν. Μέσα, η μάσκα του Μάικλ είναι στο πάτωμα του εργαστηρίου, και οι κραυγές του Λούμις ακούγεται στο βάθος, αφήνοντας άγνωστη τη μοίρα τους.

Παραπομπές
----------

1. 1 2  «Halloween: The Curse of Michael Myers Financial Information». *Box Office Mojo*. Ανακτήθηκε στις 3 Μαΐου 2019.
2. ↑  «Halloween 6: The Curse of Michael Myers (1995)». Filmsite.org. Ανακτήθηκε στις 3 Μαΐου 2019.
3. ↑  «Every Halloween Movie Ranked, According to Critics». *CBR* (στα Αγγλικά). 24 Σεπτεμβρίου 2018. Ανακτήθηκε στις 28 Δεκεμβρίου 2020.
4. ↑  Lea, Robert (28 Οκτωβρίου 2018). «Halloween: A franchise that won't die but will forget». *Medium* (στα Αγγλικά). Ανακτήθηκε στις 28 Δεκεμβρίου 2020.
5. ↑  Rogers 2003, σελ. 110.
6. ↑  «Halloween 6, The Producer's Cut». *Arrow in the Head*. Αρχειοθετήθηκε από το πρωτότυπο στις 18 Δεκεμβρίου 2007. Ανακτήθηκε στις 1 Σεπτεμβρίου 2011.
7. ↑  «Full Specs For 'Halloween: The Complete Collection'!!». *Bloody Disgusting*. 21 Ιουλίου 2014. Ανακτήθηκε στις 9 Ιουλίου 2016.

Βιβλιογραφία
------------

* Chaney, Jen (2015). *As If!: The Oral History of Clueless as told by Amy Heckerling and the Cast and Crew*. Simon and Schuster. ISBN 978-1-476-79909-4.
* Rogers, Nicholas (2003). *Halloween: From Pagan Ritual to Party Night*. Oxford University Press. ISBN 978-0-195-16896-9.

Εξωτερικοί σύνδεσμοι
--------------------

* Επίσημος ιστότοπος
* *Η Νύχτα με τις Μάσκες: Η Κατάρα του Μάικλ Μάγιερς*   στην IMDb
* *Η Νύχτα με τις Μάσκες: Η Κατάρα του Μάικλ Μάγιερς* στο Rotten Tomatoes
* *Η Νύχτα με τις Μάσκες: Η Κατάρα του Μάικλ Μάγιερς* στο Metacritic
* *Η Νύχτα με τις Μάσκες: Η Κατάρα του Μάικλ Μάγιερς* στο Box Office Mojo